На основу члана 8. Правилника о одржавању јавне расправе ("Службени лист

општине Љубовија“, број 12/18) Општинско веће општине Љубовија доноси

**ПРОГРАМ ЈАВНЕ РАСПРАВЕ**

**О НАЦРТУ ПЛАНА РАЗВОЈА ОПШТИНЕ ЉУБОВИЈА**

**ЗА ПЕРИОД ОД 2024. ДО 2030. ГОДИНЕ**

Тачка 1.

Програмом јавне расправе о нацрту Плана развоја општине Љубовија за период од 2024. до 2030. године, утврђује се начин спровођења јавне расправе, рокови излагања на јавни увид нацрта Одлуке, ток јавне расправе и извештавање о спроведеној јавној расправи.

Тачка 2.

Циљ јавне расправе јесте обезбеђивање јавности у процесу доношења Плана развоја општине Љубовија за период од 2024. до 2030. године и учешћу субјеката у давању примедби, предлога и сугестија које ће послужити за коначно утврђивање предлога Плана развоја општине Љубовија за период од 2024. до 2030. године.

Тачка 3.

У поступку припреме Плана развоја општине Љубовија за период од 2024. до 2030. године,

Општинско веће општине Љубовија спроводи јавну расправу о Нацрту Плана развоја општине Љубовија за период од 2024. до 2030. године (у даљем тексту: Нацрт Плана развоја).

Нацрт Плана развоја са образложењем саставни је део овог програма.

Тачка 4.

Јавна расправа о Нацрту Плана одржаће се у периоду од 29.06. до 29.07.2023. године и спровешће је Координациони тим именован Решењем Председника општине Љубовија.

Тачка 5.

Јавна расправа о нацрту Одлуке спроводи се путем:

* партнерства (укључивање представника јавног, приватног
* и цивилног сектора у јавну расправу),
* информисања (јавно обавештење о предмету и току спровођења јавне расправе) и
* транспарентно (јавна доступност
* развојних докумената који су предмет јавне расправе).

Тачка 6.

Жељени учесници у јавној расправи су: јавна предузећа, јавне установе, школе, предшколске установе, месне заједнице, спортске организације, невладине организације,

службе Општинске управе, представници привреде, пољопривреде и заинтересовани грађани и представници средстава јавног информисања.

Тачка 7.

Отворени састанак Форума Партнера - представника надлежних органа општине са заинтересованим грађанима, представницима институција, организација, удружења грађана и средстава јавног обавештавања, биће одржан дана 12.07.2023.године у 12 часова, у сали на трећем спрату зграде Општинске управе општине Љубовија.

Тачка 8.

Све примедбе, предлози, коментари и сугестије достављају се Општинском већу општине

Љубовија, електронским путем на имејл адресу: [darko.vasic@ljubovija.rs](mailto:darko.vasic@ljubovija.rs), преко поште на адресу Улица Војводе Мишића 45 или преко писарнице Општинске управе општине Љубовија (са назнаком: “примедбе План развој“).

Нацрт Плана развоја доступан је на званичној интернет страници општине Љубовија: www.ljubovija.rs, у оквиру банера: Израда Плана развоја општине Љубовија 2024-2030.

Тачка 9.

По окончању Јавне расправе о Нацрту Плана развоја, Координациони тим, доставиће Општинском већу извештај о спроведеној Јавној расправи, ради утврђивања Предлога Плана развоја општине Љубовија за период од 2024. до 2030. године.

Позив за јавну расправу објавити на Огласној табли Општинске управе општине Љубовија и интернет страници општине Љубовија [www.ljubovija.rs](http://www.ljubovija.rs).

Број: 06-307/2022-02 од 28.06.2023.године

ОПШТИНСКО ВЕЋЕ ОПШТИНЕ ЉУБОВИЈА